# Jiří Bělohlávek

Jiří Bělohlávek (Praga, 24 de febrer de 1946 - 31 de maig de 2017) fou un director d'orquestra txec. El seu pare era advocat i jutge. De jove Bělohlávek va estudiar violoncel amb Miloš Sádlo i es va diplomar al Conservatori de Praga i a l'Acadèmia de les Arts de la mateixa ciutat. Després va estudiar direcció d'orquestra, durant dos anys, amb Sergiu Celibidache.

## Biografia

Bělohlávek va vèncer en el Concurs nacional txec de direcció d'orquestra l'any 1970 i va accedir durant dos anys a ser assistent del director de l'Orquestra Filharmònica Txeca. Del 1972 al 1978 dirigeix la Filharmònica de Brno portant-la de gira per Àustria, Alemanya i Estats Units. Del 1977 al 1989 va ser director principal de l'Orquestra Simfònica de Praga.
Bělohlávek va esdevenir director principal de la Filharmònica Txeca el 1990 però, l'any següent, l'orquestra va decidir reorganitzar-se i va votar per confiar la direcció a Gerd Albrecht en substitució de Bělohlávek. Bělohlávek va presentar la dimissió el 1992. Successivament va fundar la Prague Philharmonia (Pražskou komorní filharmonii) el 1993, després que el ministre de la defensa de Txèquia havia posat a la seva disposició els fons per a la instrucció de 40 joves músics. Bělohlávek havia fet les audicions de músics per a la nova orquestra, però el ministeri va retirar el finançament l'any següent. Successivament van arribar els finançaments privats i va ser el primer director musical de la nova orquestra. Des del seu debut del 1994, s'ha exhibit a tot el món i ha efectuat diversos enregistraments discogràfics. Dirigeix la Prague Philharmonia en la seva primera participació en els BBC Proms el 2004 en un concert televisat. El 2005 va deixar el càrrec de la Prague Philharmonia i ara n'és el director emèrit.
L'any 1997, Bělohlávek fou nomenat professor de direcció d'orquestra en l'Acadèmia Musical de Praga i es converteix en director principal del Teatre Nacional de Praga l'any següent. És també president del Prague Spring International Music Festival. Al desembre de 2010 va ser anunciat el seu nomenament de director principal de la Filharmònica Txeca, a partir de la temporada 2012-2013, amb un contracte inicial de 4 anys.

### Carrera internacional

Del 1995 al 2000 Bělohlávek va ser director convidat principal de la BBC Symphony Orquestra (BBC SO). Al febrer de 2005, va ser nomenat dotzè director principal amb un contracte inicial de 3 anys. Bělohlávek ha estat el primer director convidat en haver estat nomenat director principal de la BBC SO.La direcció a la BBC SO va començar amb la Primera vetllada dels Proms 2006 i va dirigir la Last Night of the Proms el 2007. És el primer director de Last Night de llengua mare no anglesa. Al setembre de 2007 Bělohlávek va perllongar el seu contracte amb la BBC Symphony fins al 2012. Va fer una aparició el 2009 en el Last Night en A Grand Grand Overture de Malcolm Arnold. Bělohlávek dirigeix novament la Last Night of the Proms el 2010 i el 2012. Va concloure la seva col·laboració amb la BBC SO el 2012 convertint-se en director emèrit. L'abril de 2012, Bělohlávek va ser guardonat amb l'Ordre de l'Imperi Britànic "per mèrits musicals".
En el camp operístic, Bělohlávek va dirigir Jenůfa, Tristan und Isolde i Rusalka a la Glyndebourne Opera i va debutar en el Metropolitan Opera (Met) el 17 de desembre de 2004 dirigint Kàtia Kabànova amb Karita Mattila en el rol de la protagonista. Va tornar al Metropolitan al gener i febrer de 2007 per dirigir Jenůfa i al febrer i març 2009 per Eugeni Oneguin i Rusalka.
Belohlávek va ser director convidat de la Rotterdam Philharmonic Orchestra (RPhO) el 1994 i a l'abril de 2012 va ser nomenat director principal de la temporada 2012-2013.
Bělohlávek va enregistrar per Supraphon, Chandos, Harmonia Mundi, Warner Classics, i Deutsche Grammophon.

## Referències

* ↑ «V noci zemrel po dlouhe tezke nemoci uznavany cesky dirigent Jiri Belohlavek». Lidovky, 01-06-2017 [Consulta: 1r juny 2017].
* ↑ Norman Lebrecht, The man who's changing the sound of the BBC, in The Scotsman, 10 luglio 2006.
* ↑ Miloš Sádlo (obituary), in The Telegraph, 23 ottobre 2003.
* 1 2 Tim Ashley, The sound of freedom, in The Guardian, 1º marzo 2001.
* ↑ Allan Kozinn, Czech Philharmonic With Its New Leader, in New York Times, 11 ottobre 1990.
* ↑ John Rockwell, Czech Philharmonic Faces Perilous Times In Dividing Country, in New York Times, 30 dicembre 1992.
* ↑ Geoffrey Norris, I've never been to the Last Night, in The Telegraph, 8 giugno 2006.
* ↑ Erica Jeal, Prague Philharmonia (review of Prom 4, 2004), in The Guardian, 24 luglio 2004.
* ↑ Graham Melville-Mason, Obituary: Zdenek Kosler Arxivat 2010-10-07 a Wayback Machine., in The Independent, 23 agosto 1995.
* ↑ Bělohlávek to become Czech Philharmonic's chief conductor in 2012, in Prague Daily Monitor, 23 dicembre 2010.
* ↑ Geoffrey Norris, I'm here to raise the standard Arxivat 2013-05-05 at Archive.is, in The Telegraph, 2 febbraio 2005.
* 1 2 Andrew Clark, The quiet cosmopolitan, in Financial Times, 6 luglio 2007.
* ↑ Tom Service, BBCSO/Belohlavek, in The Guardian, 17 luglio 2006.
* ↑ Tim Ashley, Prom 72, in The Guardian, 10 settembre 2007.
* ↑ Stephen Moss, 'If I understand the heckles, I'll respond', in The Guardian, 6 settembre 2007.
* ↑ Geoffrey Norris, BBC Proms 2007: Last Night of the Proms, in Telegraph, 10 settembre 2007.
* ↑ Edward Seckerson, Prom 76: The Last Night of the Proms, Royal Albert Hall, London Arxivat 2009-10-04 a Wayback Machine., in The Independent, 14 settembre 2009.
* ↑ Charlotte Higgins, 'Grumpy?
* ↑ Anthony Tommasini, A Love Triangle Contorted by Authority Figures, in New York Times, 20 dicembre 2004.
* ↑ Andrew Clements, Dvorak: The Stubborn Lovers: Kloubova/ Brezina/ Sykorova/ Belacek/ Janal/ Prague Philharmonia/ Belohlavek, in The Guardian, 2 aprile 2004.
* ↑ Andrew Clements, Mozart: Symphonies Nos 35 & 36, Prague Philharmonia/ Belohlavek, in The Guardian, 19 agosto 2005.
* ↑ Andrew Clements, Dvorak: Symphonies Nos 5 & 6; Scherzo Capriccioso; The Hero's Song, BBCSO/ Belohlavek, in The Guardian, 3 novembre 2006.